بیرلشگن ملتلر تشکیلاتی باش کاتبی انتونیئو گوتریز روسیه نینگ هجومی آستیده گی اوکراین وطنداشلری اوچون 20 میلیون دالر عاجل یاردم ایتیب بیره جکلرینی بیلدیردی.
نیویورکده جایلشگن بیرلشگن ملتلر تشکیلاتی مرکزیده مطبوعاتگه اوکراین گه مادی یاردم ایتیب بیریلیشیدن خبر بیردی.
گوتریز "عاجل احتیاجلرنی برطرف ایتیلیشی اوچون مرکزی عاجل مداخله صندوقیدن تیزده 20 میلیون دالر اجره تیشیمیزن بیلدیره من"دیدی.
گوتریز "اوکراین نینگ حاکم توپراقلریده روس حربی عملیاتلرینی اروپا اونلب ییلدن بیری کورمه گن اولچکده کورماقده میز." دیب ایتدی.
گوتریز تینچ اهالی نینگ قوریقلنیشی نینگ بیرینچی اورینده توریشی و خلق ارا انسان حقلری حقوقی نینگ قوریقلنیشی بوییچه چقیریق قیلدی.
باش کاتب روسیه دولت باشلیغی ویلادیمیر پوتین گه چقیریق قیلیب شولرنی ایتدی:
"دولت باشلیغی پوتین گه چقیریغیم نی تکرار قیله من. حربی عملیاتنی توخته تینگ. حربیلرنی روسیه گه آلیب کیتینگ" دیب ایتدی.
گوتریز "برچه اعضالر خلق ارا مناسبتلرده بیر دولت نینگ توپراق بوتونلیگی گه ویا سیاسی ایرکین لیگی گه قرشی ویا بیرلشگن ملتلر تشکیلاتی نینگ هدفلریگه ماس بولمه گن قیسی بیر تهدید ویا کوچدن ایش آلیشدن قول تارتیشی کیره ک دیر" دیگن بیرلشگن ملتلر تشکیلاتی کیلیشووی متنینی اوقیب روسیه نینگ حربی عملیاتی نینگ ینگلیش ایکن لیگی گه دقت قره تدی.
گوتریز کیلگوسی کونلرده قبول قیلینه دیگن قرارلرنینگ دنیانی شکللنتیره جگینی و میلیونلب انسان نینگ حیاتی گه توغریدن توغری تاثیر قالدیره جگینی بو نسل نی "اوروش بلاسیدن قوتقریش اوچون" حلی هم کوپ هیچ بولمه گن لیگینی قید ایتدی.
